Bučedžio nacionalinis parkas
Bučedžio nacionalinis parkas (rumun. Parcul Natural Bucegi) – V kategorijos IUCN saugoma teritorija Rumunijos centrinėje ir pietinėje dalyse, Bučedžio kalnuose. Parkas kerta Brašovo, Dimbovicos ir Prahovos apskričių teritorijas. Bučedžio nacionalinis parkas užima 32,663 ha, parke gausu urvų, kanjonų, kalvagūbrių, smegduobių, slėnių, krioklių, ganyklų ir miškų.